
[bookmark: _Hlk525006]PARTNERIŲ ĮGYVENDINANT PROJEKTĄ „KOMPLEKSINIŲ PASLAUGŲ ŠEIMAI ORGANIZAVIMAS IR TEIKIMAS PALANGOS MIESTO SAVIVALDYBĖJE“ ATRANKOS TVARKOS APRAŠAS

I SKYRIUS
BENDROSIOS NUOSTATOS

1. Partnerių įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“ (toliau – Projektas) atrankos tvarkos aprašas (toliau – Aprašas) nustato atrankos konkurso organizavimo tvarką, partneriams keliamus reikalavimus, partnerių atrankos komisijos sudarymą, jos darbo organizavimą ir kitus klausimus, susijusius su partnerių atranka. 
2. Aprašas parengtas vadovaujantis Kompleksiškai teikiamų paslaugų šeimai 2016–2020 metų veiksmų planu, patvirtintu Lietuvos Respublikos socialinės apsaugos ir darbo ministro 2016 m. kovo 10 d. įsakymu Nr. A1-133 „Dėl Kompleksiškai teikiamų paslaugų šeimai 2016–2020 metų veiksmų plano patvirtinimo“, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašu, patvirtintu Lietuvos Respublikos socialinės apsaugos ir darbo ministro 2016 m. liepos 15 d. įsakymu Nr. A1-364 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1 ESFA-V-416 „Kompleksinės paslaugos šeimai“ projektų finansavimo sąlygų aprašo patvirtinimo“ ir Asmeninio asistento paslaugų organizavimo ir teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. lapkričio 23 d. įsakymu Nr. A1-657 „Dėl Asmeninio asistento paslaugų organizavimo ir teikimo tvarkos aprašo patvirtinimo“.
3. Atrankos konkurso tikslas – atrinkti Projekto partnerius, teiksiančius palangiškių šeimoms kompleksines paslaugas, nurodytas Aprašo 16 punkte.
4. Apraše vartojamos sąvokos: 
4.1. paraiška – paslaugų teikėjo veiklų visuma, apimanti kompleksines paslaugas, skirtas šeimai, užtikrinant Projekto tikslų įgyvendinimą; 
4.2. partneris – kompleksiškai teikiamų paslaugų šeimai teikėjas, išreiškęs norą tapti Palangos miesto savivaldybės administracijos Projekto partneriu, laiku pateikęs visus reikalingus atrankai dokumentus, palankiai įvertintas komisijos ir pasirašęs Jungtinės veiklos sutartį dėl Projekto įgyvendinimo; 
4.3. kompleksiškai teikiamos paslaugos šeimai – vienos ar kelių rūšių paslaugos, skirtos šeimą palaikančioms ir pozityvią jos raidą užtikrinančioms socialinėms, psichologinėms, saugumo galimybėms stiprinti;
4.4. bendruomeniniai šeimos namai – savivaldybės teritorijoje veikianti nevyriausybinė organizacija, kuri koordinuoja, organizuoja ir užtikrina Kompleksinių paslaugų šeimai teikimą šeimoms, teikia gyventojams informaciją ir konsultacijas apie savivaldybės teritorijoje teikiamas kompleksines paslaugas šeimai, tarpininkauja tarp paslaugų teikėjų ir gavėjų;
4.5. nepriekaištinga reputacija – kai viešasis juridinis asmuo nėra patrauktas baudžiamojon ar administracinėn atsakomybėn, šio viešojo juridinio asmens valdymo organų nariai ir šį viešąjį juridinį asmenį kontroliuojantys fiziniai asmenys yra nepriekaištingos reputacijos bei šį viešąjį juridinį asmenį kontroliuojantis viešasis juridinis asmuo nėra patrauktas baudžiamojon ar administracinėn atsakomybėn ir šiuo metu nėra atliekami arba anksčiau teisėsaugos ir kitų institucijų nebuvo atlikti tyrimai ir (arba) taikomos ar taikytos procesinės arba kitos prievartos priemonės ar administracinės sankcijos, taikytos jam pažeidus bankų ar kitų finansų įstaigų, draudimo veiklą, kitų finansų rinkos dalyvių veiklą, finansinių priemonių rinkas, mokėjimus arba bet kokias finansines paslaugas reglamentuojančių teisės aktų nuostatas, nėra kitų reikšmingų aplinkybių, dėl kurių juridinio asmens reputacija negali būti laikoma nepriekaištinga.
5. Kitos apraše vartojamos sąvokos atitinka Lietuvos Respublikos civiliniame kodekse, Lietuvos Respublikos vaiko teisių apsaugos pagrindų įstatyme, Lietuvos Respublikos socialinių paslaugų įstatyme, Lietuvos Respublikos nevyriausybinių organizacijų plėtros įstatyme vartojamas sąvokas.
6. Preliminari projekto įgyvendinimo trukmė – 28 mėn. Numatytų veiklų įgyvendinimo trukmė turi būti ne ilgesnė kaip iki 2021 m. rugsėjo 3 d.

II SKYRIUS
PROJEKTO TIKSLAI IR TIKSLINĖ GRUPĖ

7. Projekto tikslas  – teikti kompleksines paslaugas Palangos miesto šeimoms, užtikrinant paslaugų prieinamumą kuo arčiau šeimos gyvenamosios vietos, siekiant įgalinti šeimas įveikti iškilusias krizes bei derinti šeimos ir darbo įsipareigojimus. 
	8. Projekto uždavinys – suteikti Palangos miesto savivaldybės gyventojams kokybiškas kompleksiškai teikiamas paslaugas šeimai (546 gyventojai).
	9. Projekto tikslinės grupės:
9.1. Apraše nurodytų veiklų, išskyrus 16.5 papunktį, tinkama tikslinė grupė yra šeima – Lietuvos Respublikos piliečiai ir asmenys, turintys ilgalaikio gyventojo leidimą gyventi Europos Sąjungoje, išskyrus asmenis, gyvenančius stacionarioje socialinių paslaugų įstaigoje (socialinės globos namuose);
9.2. Aprašo 16.5 papunktyje nurodytos veiklos tinkama tikslinė grupė yra asmenys nuo 16 metų, kuriems Lietuvos Respublikos neįgaliųjų socialinės integracijos įstatymo numatyta tvarka nustatytas neįgalumo lygis arba darbingumo lygis dėl fizinės (judėjimo, regos, klausos, vidaus organų sutrikimai) ir (ar) kompleksinės negalios, visiškai arba vidutiniškai apribojančios jų veiklą, dalyvumą (orientuotis, judėti, dirbti ir savarankiškai tvarkyti asmeninį ir socialinį gyvenimą), ir kuriems reikalinga kitų asmenų pagalba;
	9.3. Prioritetinė tikslinė grupė – šeimos, susiduriančios su sunkumais ir negaunančios kitų socialinių paslaugų. Būtina sąlyga – paslaugos turi būti teikiamos Palangos miesto teritorijoje, įskaitant ir Šventąją.

III SKYRIUS
REIKALAVIMAI PARTNERIAMS
 
[bookmark: part_9216e59417fe44788be2191e60f42297]10. Projekto partneriu gali būti:
[bookmark: part_3f1c269c30ba4a53961f0b77b96c45c4]10.1. už socialinių paslaugų organizavimą atsakingos viešosios įstaigos;
[bookmark: part_d0c2b404b2784cec90a737b2e48fa132]10.2. nepriekaištingos reputacijos nevyriausybinės organizacijos, kaip jos apibrėžtos Nevyriausybinių organizacijų plėtros įstatyme.
[bookmark: part_18492510138b43d9906f0cc8245f158a]11. Prioritetas bus teikiamas:
[bookmark: part_652971bb780c4564a1fa381e977d458f]11.1. partneriams, kurie turi kompleksinių paslaugų šeimai teikimo patirties;
[bookmark: part_c39d1f484e244fe19ec616340831fad8]11.2. partneriams, turintiems didesnę veiklos, susijusios su Projekte numatomomis vykdyti veiklomis, ar socialinių paslaugų teikimo patirtį.
12. Partneriai turi atitikti šiuos reikalavimus:
12.1. atitikti partnerio statusą, nurodytą Aprašo 10 punkte;
12.2. partneriu gali būti registruoti juridiniai asmenys, vykdantys veiklą ne trumpiau nei 3 metus ir turintys ne mažesnę kaip 2 (dvejų) metų patirtį socialinių paslaugų teikimo srityje arba būti vykdžius mokymus (užsiėmimus) socialinėmis temomis tokioms socialinėms grupėms, kaip vaikai, jaunimas ir tėvai; 
12.3. steigimo dokumentuose (įstatuose arba nuostatuose) nurodyti pagrindiniai organizacijos veiklos tikslai ir (ar) uždaviniai yra susiję su pagalba asmeniui (šeimai) ar panašaus pobūdžio veikla;
12.4. turėti pakankamai žmogiškųjų išteklių, reikalingų Projekto veikloms atlikti;
12.5. turėti reikiamos kompetencijos ir kvalifikacijos specialistų, atitinkančių Lietuvos Respublikos teisės aktų nustatytus kvalifikacinius reikalavimus (partneris turi savo darbuotojus ar įdarbina pagal darbo sutartis projekto veikloms vykdyti), reikalingus Projektui įgyventi;
12.6. turėti nuosavybės teise arba nuomotis (ar kitais pagrindais turėti galimybę naudotis) patalpas, tinkančias teikti kompleksines paslaugas šeimai;
12.7. turėti finansininką, turintį buhalterio ar apskaitininko kvalifikaciją, arba buhalterinę apskaitą vedančią buhalterines paslaugas teikiančią įmonę;
12.8. organizacijos vadovas ar kitas darbuotojas, įgyvendinsiantis Projektą, yra nepriekaištingos reputacijos, nėra patrauktas baudžiamojon ar administracinėn atsakomybėn, neturi neišnykusio ar nepanaikinto teistumo už profesinės veiklos pažeidimus, nėra kitų reikšmingų aplinkybių, dėl kurių jo reputacija negali būti laikoma nepriekaištinga; 
12.9. yra įvykdęs pareigas, susijusias su mokesčių ir socialinio draudimo įmokų mokėjimu;
12.10. neturi iškeltos bylos dėl bankroto, nėra pradėtas ikiteisminis tyrimas dėl ūkinės komercinės veiklos, nėra priimtas kreditorių susirinkimo nutarimas vykdyti bankroto procedūras;
12.11. neturi įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo ir nėra likviduojamas;
12.12. partneriu negali būti juridinių asmenų filialai ar atstovybės.
13. Jeigu partneris netenkina nors vieno iš Aprašo 10 ir 12 punktuose nustatytų reikalavimų, laikoma, kad partnerio paraiška neatitinka Aprašo reikalavimų ir yra atmetama.
[bookmark: part_a4809bd342f74ec585ca487842a59a11]14. Bendruomeninių šeimos namų veiklas vykdys atrinktas partneris. Jei partnerių atrankoje dalyvauja daugiau nei viena organizacija, sprendimą dėl įpareigojimo vykdyti Bendruomeninių šeimos namų funkcijas konkrečiam Projekto partneriui priima Administracija.

IV SKYRIUS
REIKALAVIMAI PARAIŠKOS TURINIUI

15. Atrankai partneriai turi pateikti paraišką (Aprašo 1 priedas), kurioje numatoma teikti kokybiškas kompleksiškai teikiamas paslaugas šeimoms.
16. Reikalingos ir remiamos paslaugos šeimai: 
	Veikla
	Veiklos aprašymas
	Veiklos apimtis
	
Veikloms skirta suma, Eur

	16.1. Pozityvios tėvystės mokymai – paslaugos tėvams, auginantiems vaikus, suteikti žinių ir įgūdžių, įgalinančių juos saugiai ir sėkmingai auginti vaikus, kurti pagarbius tarpusavio santykius, efektyviai įveikti iškylančias problemas ir sunkumus.

	16.1.1. 
Atsakingos tėvystės mokymai
	Paskaitos apie atsakingos tėvystės ugdymą naudojant pasirinktas metodikas (Geštalto, STEP, ir kt.). 
Paslaugą turi teikti kvalifikuotas lektorius.
	Planuojamos 8 grupės po 8 asmenis. Susitikimo trukmė – 2 val. Vienos grupės veiklos trukmė – 9 temos. Bendra kursų trukmė 144 val. Iš viso paslaugą turi gauti apie 59 asmenys.  
	

6843,06

	16.1.2. 
Mokymai auginantiems vaikus
	Paslaugos, teikiamos šeimoms, norinčioms tobulinti savo tėvystės įgūdžius arba jų įgyti. Paslaugą turi teikti kvalifikuotas lektorius, psichologas, socialinis darbuotojas.
 
	Planuojamos 10 grupės iki 10 asmenų. Susitikimo trukmė – 2 val. Vienos grupės veiklos trukmė – 5 kartai (temos), bendra kursų trukmė 100 val. Iš viso paslaugą turi gauti apie 80 asmenų.  
	


4752,13

	16.2. Psichosocialinė pagalba – pagalba asmenims, išgyvenantiems krizę ar patyrusiems traumuojančius emocinius išgyvenimus (ligas, netektis, skyrybas ir kt.), ir jų šeimoms, artimiesiems, apimanti socialinę, psichologinę, psichoterapinę pagalbą, sielovadą, taip pat pagalbą įveikiant priklausomybes nuo psichoaktyviųjų medžiagų, lošimų ir kt.

	16.2.1. Individualios psichologinės konsultacijos
	Paslaugą turi teikti kvalifikuotas psichologas, turintis magistro laipsnį.
	Konsultacijos trukmė – 1 val. Vienam asmeniui vidutiniškai skiriant iki 20 susitikimų. Paslaugą turi gauti iki 49 asmenų.
	
21 255,13

	16.2.2.
Grupinės psichologinės konsultacijos
	Paslaugą turi teikti kvalifikuotas psichologas, turintis magistro laipsnį.
	Planuojama 15 grupių po 6 asmenis. Susitikimo trukmė – 2 val. Vienos grupės veiklos trukmė – 8 susitikimai, bendra kursų trukmė 240 val. Iš viso paslaugą turi gauti 78 asmenys.  
	



4850,01

	16.2.3 Konsultacijos šeimoms
	Paslaugą turi teikti kvalifikuotas psichologas.
	Planuojamos konsultacijos šeimoms (šeimos nariui (su/be vaikų) numatytos 6 konsultacijos iki 1,5 val.). Viso paslaugą turi gauti 20 šeimų.
	
2336,73

	16.2.4.
Šeimų akademija

	Siekiant sudaryti galimybę šeimoms  įgyti naujų žinių ir praktinių įgūdžių kaip stiprinti šeimą turi būti organizuojami įvairūs teminiai užsiėmimai tėvams, vaikams ir bendri užsiėmimai tėvams kartu su vaikais.
Paslaugą turi teikti kvalifikuotas lektorius/psichologas/socialinis darbuotojas.
	Planuojamos 25 grupės po 8 asmenis. Susitikimo trukmė – 2 val. Vienos grupės veiklos trukmė – 4-5 kartai (temos), bendra kursų trukmė 225 val.   
Iš viso paslaugą turi gauti 200 asmenų.  
	

10 742,41

	16.3. Šeimos įgūdžių ugdymas ir sociokultūrinės paslaugos – įvairūs šeimos gyvenime reikalingus įgūdžius, nuostatas ugdantys grupių užsiėmimai, šeimų klubų veikla, šeimos finansų planavimo ir valdymo mokymai, šeimų stovyklų organizavimas, neformalios pagalbos, savanorystės skatinimas ir t. t.

	16.3.1. 
Šeimos įgūdžių tobulinimas


	Siekiant suteikti įgūdžių, reikalingų šeimos gyvenime, turi būti organizuojami mokymai asmenims, auginantiems, globojantiems vaikus (šeimos santykių kūrimo ir gerinimo, gyvenimo, įvykus pokyčiams šeimoje, socialinių ir pilietinių gebėjimų tobulinimo, kultūrinio sąmoningumo ir raiškos tobulinimo, finansų planavimo, vaikų ir tėvų tarpusavio bendravimo gerinimo, padėti išreikšti jausmus, įveikti baimes ir pan.). 
Paslaugą turi teikti kvalifikuotas lektorius/psichologas/socialinis darbuotojas. 
	Planuojamos 28 grupės po 8-10 asmenų. Susitikimo trukmė – 2 val. Vienos grupės veiklos trukmė – 5 kartai, bendra kursų trukmė 280 val.   
Iš viso paslaugą turi gauti apie 252 asmenys.  


	







13 339,85

	16.4. Mediacijos paslaugos – paslaugos, teikiamos neteisminiam civilinių ginčų taikinamajam tarpininkavimui, siekiant taikaus ginčų, tarpusavio konfliktų sprendimo. 

	16.4.1. Mediacija
	Paslauga siekiama taikaus bendravimo tarp šeimos narių (vyro ir žmonos) iškilus konfliktinėms situacijoms. Vienas svarbiausių šeimos mediacijos tikslų – apsaugoti vaiko interesus.
Paslaugas turi teikti kvalifikuotas mediacijos specialistas įtrauktas į mediatorių sąrašą.
	Planuojama, kad paslaugą gaus 10 šeimų, vienai šeimai vidutiniškai skiriant iki 10 valandų. 
Konsultacijos trukmė – 1 val. Iš viso paslaugą turi gauti 10 šeimų.
	


4752,13

	16.5. Asmeninio asistento paslaugos – individuali pagalba asmeniui, padedanti įgalinti jo savarankiškumą ir užtikrinanti svarbiausias jo gyvybinės veiklos funkcijas (asmens higiena, mityba, judėjimas / mobilumas, socialiniai santykiai ir aplinka)

	16.5.1. 
Asmeninė pagalba
	Paslaugą turi teikti užimtumo specialistas, turintis darbo patirties su neįgaliaisiais.
	Pagal poreikį, bet vienam asmeniui ne ilgiau kaip 4 val. per dieną, 7 dienas per savaitę. Esant dalyvio nuvežimo paslaugos poreikiui partneris privalės užtikrinti transporto priemonę. Paslaugą turi gauti 24 asmenys.
	


25 697,86

	16.6.
Vaikų priežiūros paslaugos
	Valandinės vaiko priežiūros paslaugos, kurios gali būti teikiamos ne ilgiau kaip 4 val. per dieną visiems tėvams, auginantiems vaikus nuo trejų metų amžiaus iki kol vaikas pradės lankyti bendrojo lavinimo įstaigą. Vaikų priežiūros paslaugos privalo būti teikiamos paslaugų teikėjo numatytose, tam tinkamose patalpose nuo 6 iki 22 val., jei tėvai gauna 16.1–16.4 punktuose nurodytas paslaugas ir paslaugų gavimo metu yra poreikis gauti vaiko priežiūros paslaugą. 
Paslaugą turi teikti užimtumo specialistai, kuriems bus keliamas reikalavimas pateikti Įtariamųjų, kaltinamųjų ir nuteistųjų registro duomenų apie asmenį pažymą.
	Planuojama, kad paslauga bus teikiama iki 4 val. per dieną užsiėmimų metu (pagal poreikį).
	









2082,89





	16.7. Bendruomeninių šeimos namų paslaugos
	Paslaugų šeimai teikimo organizavimas ir koordinavimas, potencialios tikslinės grupės informavimas, konsultavimas apie kompleksiškai teikiamas paslaugas šeimai, įtraukimo į šias paslaugas priemonių vykdymas, tikslinių grupių informavimas apie kitas aktualias savivaldybėje teikiamas paslaugas, vykdomas programas.    
	Paslauga bus teikiama po 4 val. per dieną, 5 d. per savaitę. Paslaugą turi gauti 600 asmenų (šiuo metu pasiekta reikšmė 545 asmenų).
	





4267,91



17. Atrinkti partneriai Projekto įgyvendinimo metu įsipareigoja: 
17.1. į Projekto veiklas įtraukti jungtinės veiklos sutartyje nustatytą paslaugų gavėjų skaičių; 
17.2. užtikrinti, kad teikiamos paslaugos būtų pagrįstos asmenų, kuriems ji bus teikiama, poreikiais ir orientuota į jų interesus, suteiktų joms žinių ir naudą;
17.3. užtikrinti, kad paslaugos būtų prieinamos visiems dalyviams, turintiems skirtingų poreikių (judėjimo, klausos ar kitą negalią turintiems asmenims ir pan.), ir prisidėti prie moterų ir vyrų lyčių lygybės, tautybės, kalbos, socialinės padėties, tikėjimo, amžiaus, lytinės orientacijos nediskriminavimo principų įgyvendinimo;
17.4. viešinti veiklą savo interneto svetainėje, vietinėje spaudoje, socialinėje svetainėje „Facebook“ (jeigu tokie yra);
17.5. mokymų medžiagą, esant poreikiui, pritaikyti regos ar kitą negalią turintiems asmenims;
17.6. esant poreikiui, užtikrinti vertimą į gestų kalbą.
18. Atrankai negali būti teikiama paraiška, kuri:
18.1. siekia pelno;
18.2. kelia grėsmę žmonių sveikatai, garbei ir orumui, viešajai tvarkai;
18.3. bet kokiomis formomis, metodais ir būdais išreiškia nepagarbą Lietuvos valstybės tautiniams ir religiniams jausmams ar simboliams;
18.4. bet kokiomis formomis, metodais ir būdais išreiškia smurto, prievartos, neapykantos ir psichotropinių medžiagų populiarinimą;
18.5. bet kokiomis kitomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.
19. Partneris gali rinktis įgyvendinti vieną, kelias ar visas Aprašo 16 punkte nurodytas veiklas.

V SKYRIUS
PARAIŠKŲ TEIKIMAS

20. Kvietimas teikti paraiškas skelbiamas Palangos miesto savivaldybės interneto svetainėje www.palanga.lt.
21. Vienas pareiškėjas gali pateikti Palangos miesto savivaldybės administracijai tik vieną paraišką. Atrankai teikiama paraiška rengiama užpildant Aprašo 1 priede nustatytą formą.
22. Paraiškoje turi būti nurodyta:
22.1. informacija apie pareiškėją;
22.2. informacija apie pareiškėjo patirtį teikiant socialines paslaugas šeimoms;
22.3. informacija apie kompleksinių paslaugų teikėjus;
22.4. planuojamas kompleksinių paslaugų gavėjų (šeimų ir jų narių, kuriems bus suteiktos kompleksinės paslaugos) skaičius;
22.5. trumpas numatytų vykdyti veiklų aprašymas (santrauka) ir įgyvendinimo planas;
22.6. veiklai vykdyti reikalingų išteklių aprašymas;
22.7. prie paraiškos pridedamų dokumentų sąrašas.
23. Paraiška turi būti pasirašyta asmens, turinčio teisę veikti organizacijos vardu, ir patvirtinta antspaudu, jei organizacija privalo antspaudą turėti.
24. Paraiška turi būti užpildyta kompiuteriu lietuvių kalba, atspausdinta ir kartu su pridedamais dokumentais tvarkingai susegta. Kartu su paraiška teikiami dokumentai turi būti parengti lietuvių kalba. Ne lietuvių kalba, ne kompiuteriu užpildyta ar nesusegta paraiška nebus vertinama. Visi paraiškos ir pridedamų dokumentų lapai turi būti sunumeruoti eilės tvarka.
25. Kartu su paraiška privaloma pateikti šiuos dokumentus:
[bookmark: part_25da045fa1334707963a467a2f6f8683]25.1. organizacijos registracijos pažymėjimą;
25.2. organizacijos veiklos nuostatų (įstatų) patvirtintas kopijas;
25.3. veiklos ataskaitą už praėjusius dvejus kalendorinius metus, patvirtintą vadovo ar įgalioto asmens parašu ir atspaudu, jei organizacija antspaudą privalo turėti;
[bookmark: part_e0d9caa7b67043779dc49f09e90f5c1f]25.4. organizacijos nepriekaištingos reputacijos deklaraciją (Aprašo 3 priedas);
[bookmark: part_d43580466b98413f8de340671c59f215]25.5. numatomo projekto vadovo/koordinatoriaus, atsakingo už projekto įgyvendinimą, gyvenimo aprašymą (CV), fizinio asmens nepriekaištingos reputacijos deklaraciją (Aprašo 5 priedas), išsilavinimą ir kompetencijas pagrindžiančių dokumentų (diplomo, sertifikato, licencijos ir kt.) patvirtintas kopijas;
[bookmark: part_5e5a4970bcd94af7b6fdface70deac14]25.6. asmens, atsakingo už projekto buhalterinę apskaitą, gyvenimo aprašymą (CV), išsilavinimą ir kompetencijas pagrindžiančių dokumentų (diplomo, sertifikato, licencijos ir kt.) patvirtintas kopijas;
[bookmark: part_7fe1bec7968a46b48cbfb9efd151f3fb]25.7. specialistų, teiksiančių paslaugas, gyvenimo aprašymus, išsilavinimą ir kvalifikaciją patvirtinančius dokumentus; 
25.8. organizacijos teisę naudotis nekilnojamuoju turtu (patalpomis), kuriame bus vykdomos veiklos, patvirtinančių dokumentų kopijas;
25.9. dokumentą, įrodantį, kad partneris ne mažiau kaip vienerius metus nors vienam darbuotojui iki paraiškos pateikimo mokėjo socialinio draudimo įmokas (12 mėnesių iki paraiškos pateikimo buvo apskaičiuotos ir sumokėtos socialinio draudimo įmokos);
[bookmark: part_dc31e32650504abeb1f6de6eba560424][bookmark: part_ae35e3ac4a304e2eb5fc71dcfa669bf3]25.10. organizacijos vadovo (ar jo įgalioto asmens) pasirašytą laisvos formos pažymą apie tai, kad:
[bookmark: part_3c8b7807a33f45f9a50c8b331e9c6893]25.10.1. organizacija nėra likviduojama, nėra iškeltos bylos dėl bankroto, restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;
[bookmark: part_b13bef1aecda423298f4033185de103c]25.10.2. organizacija neturi neįvykdytų mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;
[bookmark: part_621b84e355cd4fa8893189e44fcd74da]25.10.3. paraiškoje ir jos prieduose pateikta informacija teisinga; 
[bookmark: part_5dd89ebd1e574ec0898a9d1ca4e16213]25.10.4. projekto išlaidos nedubliuoja išlaidų, finansuojamų iš kitų valstybės biudžeto programų, Europos Sąjungos, savivaldybių biudžetų ar kitų paramos lėšų;
[bookmark: part_36cf1d8f2a594c738364c9d01499115b]25.10.5. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo;
[bookmark: part_8b33c608efce4340b2f51f82cad5e526]25.11. kitus dokumentus, kuriuos organizacija mano esant tikslinga pateikti.
26. Atrankoje dalyvaujančio partnerio pridedamų dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.
27. Paraiška turi būti pateikta ne vėliau kaip iki kvietime, paskelbtame Palangos miesto savivaldybės interneto svetainėje www.palanga.lt, nurodytos datos, paštu registruotu laišku, įteikta pašto kurjerio arba įteikta asmeniškai, užklijuotame voke su užrašu „Kompleksinių paslaugų šeimai organizavimas ir teikimas Palangos miesto savivaldybėje“ partnerių atrankai“, adresu: Palangos miesto savivaldybės administracija, Vytauto g. 112, Palanga, LT-00153.
28. Vėliau pateiktos paraiškos nevertinamos ir neatplėšti vokai grąžinami ant voko nurodytu adresu.
29. Elektroniniu paštu, faksu ar kitu nei nurodyta adresu pateiktos paraiškos neregistruojamos ir laikoma, kad jos nebuvo gautos.
	30. Atrankoje dalyvaujantis partneris iki galutinio paraiškų pateikimo termino turi teisę pakeisti arba atšaukti savo pateiktą paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu atrankos komisija jį gauna pateiktą raštu iki paraiškų pateikimo termino pabaigos.
31. Konkursui pasibaigus, paraiškos, kurios nebuvo atrinktos, pareiškėjui negrąžinamos ir jos saugomos vienerius metus Lietuvos Respublikos teisės aktų nustatyta tvarka.
32. Paraiškų teikimo klausimais informaciją teikia Palangos miesto savivaldybės administracijos Socialinės rūpybos skyriaus vyriausioji specialistė Dalia Baranauskienė, tel. (8 460) 48 732.

VI SKYRIUS
KOMISIJOS DARBO ORGANIZAVIMAS

33. Paraiškas vertina Projekto partnerių atrankos komisija (toliau – Komisija), kurios sudėtį įsakymu tvirtina Administracijos direktorius. Komisija sudaroma iš 4 narių.
34. Komisijos funkcijos:
34.1. atlikti paraiškos atitikties vertinimą bendriesiems (Aprašo 10, 12, 21–27 punktus) ir kokybiniams kriterijams ir priimti sprendimą dėl tolimesnio jos vertinimo arba atmetimo;
34.2. vertinti pateiktas paraiškas ir parengti įsakymo projektą dėl Projekto partnerių ir teikti Administracijos direktoriui jį tvirtinti.
35. Komisijos darbą organizuoja ir jai vadovauja Komisijos pirmininkas. Komisiją techniškai aptarnauja Komisijos sekretorius, kuris skiriamas Administracijos direktoriaus įsakymu. Komisijos nariai prieš pradėdami darbą pasirašo paraiškų vertinimo ir atrankos komisijos nario konfidencialumo ir nešališkumo deklaraciją (Aprašo 4 priedas).
36. Komisijos nariai už nešališkumo deklaracijoje nustatytų elgesio normų pažeidimus traukiami tarnybinėn arba drausminėn atsakomybėn teisės aktų nustatyta tvarka.
37. Jeigu yra aplinkybių, galinčių turėti įtakos priimant sprendimą, su tomis aplinkybėmis susijęs (-ę) Komisijos narys (-iai), prieš pradėdamas (-i) nagrinėti paraiškas, turi nusišalinti, prieš tai pranešęs (-ę) Komisijos pirmininkui. Jeigu Komisijos narys (-iai) nenusišalina, o vėliau dėl to kyla interesų konfliktas, jo (jų) vertinimo rezultatai laikomi negaliojančiais.
38. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei Aprašu.
39. Komisijos darbo forma yra posėdžiai. Posėdžiai vyksta Komisijos pirmininko nustatytu laiku. Posėdžiai yra teisėti, kai juose dalyvauja ne mažiau kaip 3 Komisijos nariai.
40. Komisijos sprendimai priimami balsuojant posėdyje dalyvaujančių Komisijos narių balsų dauguma. Kai Komisijos narių balsai pasiskirsto po lygiai, lemiamas yra Komisijos pirmininko balsas.

VII SKYRIUS
PARAIŠKŲ VERTINIMAS 

41. Paraiškų vertinimas turi būti atliktas per 10 darbo dienų nuo paraiškų pateikimo termino pabaigos.
42. Patikrinusi Projekto paraišką su visais jos priedais, Komisija gali pareikalauti Pareiškėjo per ne ilgesnį nei 3 darbo dienų terminą pateikti papildomų dokumentų, patvirtinančių arba patikslinančių paraiškoje pateiktą informaciją. 
43. Komisijos nariai paraiškas vertina balais užpildydami Paraiškos kokybės vertinimo formą (Aprašo 2 priedas) skirdami balus pagal nustatytus vertinimo kriterijus (aukščiausias galimas įvertinimas yra 100 balų). Kiekvienos paraiškos kokybę vertina visi Komisijos nariai atskirai. 
44. Skaičiuojant paraiškai suteiktą balą, yra skaičiuojamas visų Komisijos narių skirtų balų vidurkis. Pirmumas teikiamas daugiausiai balų surinkusiai Projekto paraiškai. 
45. Paraiškų vertinimo rezultatai įforminami komisijos posėdžio protokolu, kurį pasirašo posėdžio pirmininkas ir sekretorius. Komisijos narys turi teisę pareikšti savo atskirąją nuomonę, kuri pridedama prie protokolo.
46. Komisija, apsvarsčiusi pateiktas paraiškas, vertinimo rezultatus, parengia įsakymo projektą dėl partnerių atrinkimo.
47. Atrankos rezultatai skelbiami Palangos miesto savivaldybės interneto svetainėje www.palanga.lt, o atranką laimėję partneriai apie atrankos rezultatus informuojami raštu per 5 darbo dienas nuo Administracijos direktoriaus įsakymo išleidimo dienos.
48. Atrankoje dalyvavę, tačiau nelaimėję, apie vertinimo rezultatus informuojami raštu, nurodant tokio sprendimo priėmimo priežastis ir jo apskundimo tvarką, per 5 darbo dienas nuo Administracijos direktoriaus įsakymo dėl atranką laimėjusių partnerių patvirtinimo išleidimo dienos.
49. Su atrinktais partneriais, tik suderinus veiklas ir lėšas, vadovaujantis galiojančiais teisės aktais, pasirašomos Jungtinės veiklos sutartys, kuriose nustatomos Administracijos ir partnerių tarpusavio teisės, pareigos ir atsakomybė įgyvendinant Projektą. 
50. Jei partneris, įtrauktas į partnerių sąrašą, pasitraukia Projekto vykdymo metu, į jo vietą gali būti priimtas kitas iš eilės daugiausiai balų surinkęs pareiškėjas.


VIII SKYRIUS
BAIGIAMOSIOS NUOSTATOS

[bookmark: _Hlk6560279]51. Administracija neprisiima atsakomybės, jei dėl paraiškoje nurodytų klaidingų duomenų ryšiams palaikyti (adreso, telefono, fakso numerio, el. pašto adreso ir kt.) pareiškėjo nepasiekia laiškai arba negalima susisiekti telefonu.
52. Atrankos dalyviui el. paštu Administracijos siunčiami paklausimai, prašymai, susiję su paraiškos teikimu atrankai bei vertinimu, laikomi oficialiais. 
53. Atrankos dalyvis sutinka, kad informacija, pateikta atrankai paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama.
______________________
2
	



[bookmark: _Hlk7511020]Partnerių įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“ atrankos tvarkos aprašo
1 priedas 


___________________________________________________________________
(Paraiškos teikėjo pavadinimas)

Palangos miesto savivaldybės administracijai


PROJEKTO „KOMPLEKSINIŲ PASLAUGŲ ŠEIMAI ORGANIZAVIMAS IR TEIKIMAS PALANGOS MIESTO SAVIVALDYBĖJE“ 
PARTNERIŲ ATRANKOS PARAIŠKA
_________________
Data

1. Informacija apie pareiškėją ir jo patirtį
	Teisinė forma
	

	Steigėjas
	

	Registravimo data 
	

	Kodas
	

	Adresas
	

	Telefono nr.
	

	Elektroninio pašto adresas
	

	Vadovas
	

	Socialinių paslaugų šeimai teikimo patirtis (metais):
	

	pozityvios tėvystės mokymai
	

	psichosocialinė pagalba
	

	šeimos įgūdžių ugdymo ir sociokultūrinės paslaugos
	

	mediacijos paslaugos
	

	asmeninio asistento paslaugos
	

	vaikų priežiūros paslaugos
	

	kitos (įrašyti)
	



2. Pretenduojama tapti projekto partneriu šiose kompleksinių paslaugų šeimai srityse:
	pozityvios tėvystės mokymai
	

	psichosocialinė pagalba
	

	šeimos įgūdžių ugdymo ir sociokultūrinės paslaugos
	

	mediacijos paslaugos
	

	asmeninio asistento paslaugos
	

	vaikų priežiūros paslaugos
	

	Bendruomeninių šeimos namų paslaugos
	






3. Trumpas numatytų vykdyti veiklų aprašymas (santrauka) ir įgyvendinimo planas:
	Paslaugos pavadinimas
(pagal nurodytą Aprašo punktą)
	Veiklų aprašymas**

	Suteiktos paslaugos gavėjų skaičius

	1
	2
	3

	16.1. Pozityvios tėvystės mokymai

	16.1.1. Atsakingos tėvystės mokymai
	**Pateikiamas trumpas planuojamų veiklų aprašymas, temos, veiklos įgyvendinimo vieta, nurodoma, kokie specialistai vestų užsiėmimus ir kt. svarbi informacija. Poreikis ir veiklų pobūdis nurodytas Aprašo 16 punkto papunkčiuose.
	

	16.1.2. Mokymai auginantiems vaikus
	
	

	16.2. Psichosocialinė pagalba

	16.2.1. Individualios psichologinės konsultacijos
	
	

	16.2.2. Grupinės psichologinės konsultacijos
	
	

	16.2.3. Konsultacijos šeimoms
	
	

	16.2.4. Šeimų akademija
	
	

	16.3. Šeimos įgūdžių ugdymas ir sociokultūrinės paslaugos

	16.3.1. Šeimos įgūdžių tobulinimas
	
	

	16.4. Mediacijos paslaugos

	16.4.1. Mediacija
	
	

	16.5. Asmeninio asistento paslaugos

	16.5.1. Asmeninė pagalba
	
	

	16.6. Vaikų priežiūros paslaugos
	
	

	16.7. Bendruomeninių šeimos namų paslaugos
	
	



4. Savanorių, bendruomenės narių įtraukimo į pagalbos šeimai procesą būdai ir jų vaidmuo projekte:
	






5. Informacijos apie kompleksinių paslaugų šeimai teikimą sklaida:
	






6. Organizacijos turimi žmogiškieji ištekliai:
	Paslaugų teikėjo vardas, pavardė
	Pareigos šiame projekte
	Profesinę kvalifikaciją patvirtinančio dokumento pavadinimas
	Darbo patirtis (metais)

	
	
	
	

	
	
	
	



[bookmark: _Hlk6407591]7. Organizacijos turimi materialiniai ištekliai 



8. Paraiškos priedai
	Eil. Nr.
	Priedo pavadinimas
	Lapų skaičius

	
	
	

	
	
	




Patvirtinu, kad (įrašyti įstaigos pavadinimą) pateikti duomenys yra teisingi, esu susipažinęs su partnerio atrankos tvarkos aprašo reikalavimais ir sutinku su jo nuostatomis. 




Įstaigos/organizacijos vadovas ar įgaliotas asmuo
	A. V.
	(parašas)
	
	(vardas ir pavardė)



Partnerių įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“ atrankos tvarkos aprašo
2 priedas 


(Paraiškos kokybės vertinimo forma)

____________________________________________________________________
(Pareiškėjo pavadinimas)

PROJEKTO „KOMPLEKSINIŲ PASLAUGŲ ŠEIMAI ORGANIZAVIMAS IR TEIKIMAS PALANGOS MIESTO SAVIVALDYBĖJE“ PARNERIŲ ATRANKOS PARAIŠKOS VERTINIMO FORMA

_________________
(data)

	Eil. Nr.
	Vertinimo kriterijai
	Maksimalus galimų balų skaičius
	Rekomenduojamos balų ribos
	Skirtų balų skaičius

	1.
	Pareiškėjas turi galimybę teikti numatytas paslaugas
– 1 paslaugų rūšis;
– 2 paslaugų rūšys;
– 3 paslaugų rūšys;
– 4 ir daugiau paslaugų rūšių
	20
	

5
10
15
20
	

	2.
	Planuojamų įgyvendinti paslaugų vertinimas (vertinamas planuojamų teikti paslaugų detalizavimas ir jų atitikimas tvarkos aprašui):
– paslaugų aprašymas neišsamus ir (ar) neatitinka tvarkos aprašo reikalavimų;
– trūksta detalesnio paslaugų aprašymo;
– paslaugos realios ir išsamiai suplanuotos, atitinka tvarkos aprašo reikalavimus
	20
	



0

1–19
20
	

	3.
	Partnerio turimi žmogiškieji ištekliai
(Projekte pasirinktoms paslaugoms teikti specialistų skaičius)
- turi pakankamai
- iš dalies pakankamai
- nepakankamai	
	15


	


15
10
0
	

	4. 
	Partnerio turimi materialiniai ištekliai 
(patalpos, ryšio, transporto priemonės, veikloms vykdyti reikalinga įranga ir kt.)
- turi pakankamai 
- iš dalies pakankamai
- neturi	
	15


	



15
10
0
	

	5.
	Pareiškėjas yra įgyvendinęs socialinės srities projektų
– nėra
– yra
	20
	

0 
20
	

	6.
	Projekto veiklas įgyvendins savanoriai 
– ne
– taip
	10
	
0
10
	

	Projekto privalumai
	


	Projekto trūkumai
	


	Komisijos nario išvada

	



Projekto įvertinimas
Paraiška, surinkusi mažiau nei 50 balų, atmetama.


	
	
	
	
	

	
	
	(parašas)
	
	(vardas ir pavardė)






































Partnerių įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“ atrankos tvarkos aprašo
3 priedas 
____________________________________________________________________
(Juridinio asmens pavadinimas)

ORGANIZACIJOS NEPRIEKAIŠTINGOS REPUTACIJOS DEKLARACIJA

20_____ m. __________________ d.
Palanga

Pasirašydamas bei pateikdamas šią deklaraciją Palangos miesto savivaldybei, kandidatas (organizacija) patvirtina, kad:
· [bookmark: _Hlk167105]nėra patrauktas baudžiamojon ar administracinėn atsakomybėn;
· [bookmark: part_9859ce665e264afbacdb00104089b669]šio juridinio asmens valdymo organų nariai ir šį juridinį asmenį kontroliuojantys fiziniai asmenys yra nepriekaištingos reputacijos bei šį juridinį asmenį kontroliuojantis juridinis asmuo nėra patrauktas baudžiamojon ar administracinėn atsakomybėn ir šiuo metu nėra atliekami arba anksčiau teisėsaugos ir kitų institucijų nebuvo atlikti tyrimai ir (arba) taikomos ar taikytos procesinės arba kitos prievartos priemonės ar administracinės sankcijos, taikytos jam pažeidus bankų ar kitų finansų įstaigų, draudimo veiklą, kitų finansų rinkos dalyvių veiklą, finansinių priemonių rinkas, mokėjimus arba bet kokias finansines paslaugas reglamentuojančių teisės aktų nuostatas;
· nėra kitų reikšmingų aplinkybių, dėl kurių juridinio asmens reputacija negali būti laikoma nepriekaištinga.





(Vardas, pavardė, parašas)

















[bookmark: _Hlk6562019]Partnerių įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“ atrankos tvarkos aprašo
4 priedas 


(Paraiškų vertinimo ir atrankos komisijos nario konfidencialumo pasižadėjimo ir nešališkumo deklaracijos forma)
 
________________________ savivaldybės administracija
 
_________________________________________________________
(komisijos nario vardas ir pavardė)
 
 
PARAIŠKŲ VERTINIMO IR ATRANKOS KOMISIJOS NARIO 
KONFIDENCIALUMO PASIŽADĖJIMAS IR NEŠALIŠKUMO DEKLARACIJA 
 
[bookmark: _Hlk6562267]20_____ m. __________________ d.
 
 
Aš, _______________________________, vertindamas (-a) kompleksiškai teikiamų paslaugų šeimai projekto partnerio atrankos paraiškas:
1. Pasižadu:
1.1.  saugoti ir tik įstatymų bei kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant Kompleksiškai teikiamų paslaugų šeimai projekto partnerio atrankos paraiškas;
1.2.  man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Pareiškiu, kad man išaiškinta, kad konfidencialią informaciją sudaro:
2.1.  kompleksiškai teikiamų paslaugų šeimai projekto partnerio atrankos paraiškų duomenys ir turinys;
2.2.  paraiškų vertinimo išvados;
2.3.  paraiškų vertinimo rezultatų duomenys;
2.4.  kita informacija, susijusi su paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3. Patvirtinu, kad atsisakysiu vertinti man pateiktą paraišką, jei paaiškės, kad aš esu ją pateikusios organizacijos narys (-ė); dalyvauju paraišką pateikusios organizacijos valdymo organų veikloje; esu įtrauktas (-a) į paraiškos, kuri yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.
 
 
_______________________              _________________________________
          (parašas)                                                    (vardas ir pavardė)








Partnerių įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“ atrankos tvarkos aprašo
5 priedas


     
_________________________________________________
(vardas, pavardė)


FIZINIO ASMENS NEPRIEKAIŠTINGOS REPUTACIJOS DEKLARACIJA

20_____ m. __________________ d.

	            Aš,
	
	, 

	(vardas, pavardė, asmens kodas)
           
	            tvirtinu, kad esu nepriekaištingos reputacijos:
- įsiteisėjusiu apkaltinamuoju teismo nuosprendžiu nesu pripažintas/-a kaltu/-a dėl bet kokios tyčinės nusikalstamos veikos padarymo ir neturiu neišnykusio ar nepanaikinto teistumo;
- nebuvau baustas/-a už administracinius teisės pažeidimus nuosavybės, prekybos, finansų, apskaitos ar statistikos srityje;
- nėra kitų reikšmingų aplinkybių, dėl kurių mano reputacija negali būti laikoma nepriekaištinga.

Man žinoma, kad:
- jeigu mano pateikta Nepriekaištingos reputacijos deklaracija yra melaginga, aš atsakysiu Lietuvos Respublikos įstatymų nustatyta tvarka;
- Palangos miesto savivaldybės administracija Lietuvos Respublikos įstatymų nustatyta tvarka gali tikrinti mano pateiktus duomenis ir informaciją, tam neprieštarauju ir sutinku, kad informacija, susijusi su mano asmeniu, įskaitant informaciją apie teistumą, būtų renkama siekiant užtikrinti projekto „Kompleksinės paslaugų šeimai organizavimas ir teikimas Palangos miesto savivaldybėje“ įgyvendinimą.


	

	
	
	
	

	

	
	(parašas)
	
	(vardas, pavardė)



   



